title: "Co-Ofhengighair"
text: "Co-Ofhengighair es en Konsept fan di Psychiaaters, wat meent, dat di Mensken trinjom Lir, wat fan wat ofhengig sen me dit, wat ja d\u00f6 of let, di Sucht fan di Ofhengigi slemer maaki. En bikeent Bisp\u00f6l fuar des es di Co-Alkohooliker.\nEm teenkt, dat des Lir iin \u00f6n en D\u00f6n faststeek, wat t\u00f6\u00f6gen\u00f6n aarbert, wan di Ofhengighair bihanelt uuren skel.\nDiaraur meent em uk, dat di Mensken trinjom en Ofhengigi Mensk fan di Psycholoogi me bihanelt uur skel..\nWan dit diari di Dochters al kraankhaft fuarkumt, sair em, dat di Pers\u00f6\u00f6nelkhair kraank es.\n\nHat jeft uk Psycholoogen, wat des Taachten kritisiari, aurdat dat fan dat Mebihaneli sotsiaali Probleemi me di Warel trinjom di \"Co-Ofhengigi\" kum ken.\n\nBisp\u00f6len \n\nBisp\u00f6len fuar Co-Ofhengighair sen Aarberskoleegen, wat di Aarber fan en Koleegi, wat drinkt, me maaki wel, sa dat nemen morki skel, dat di ek fuul d\u0113r.\nIin \u00f6n en Familii kumt aaftinoch fuar, dat ali fuar dat bitaali, fan wat di Ofhengigi ofhengig es.\nUk Dochters ken co-ofhengig uur, wan ja wat forskriif, wat ofhengig maakit, man wat di Patsient gaar ek br\u00fckt.\nMeaarberers fan't Jugendamt of Skuulmaisters ken co-ofhengig uur, wan en Aalerndiil, wat di \u00fc\u0111er \u00fctgrensi wel, di \"fuar sin Kaar spant\". Des Aalerndili sen ofhengig fan jamsalev, en di Jungen, wat di fuar \u00fcppasi, kum al \u00f6n jaar jungi Jaaren ek \u00f6n fuarbi en uur salev co-ofhengig.\n\nCo-Ofhengighair helpt, dat dit ek sa siir d\u00f6, di Ofhengigi \u00f6nt\u00f6luki, sa dat n\u00f6nt foranert uur. \nDi Kraankhair fan di Ofhengigi waaret diarfan leenger.\n\nPhasen \nCo-Ofhengighair ken \u00f6n Phasen pasiari: \nIin \u00f6n di \"\u00dcppaserphasi\" bik\u00f6mert di Mensk, wat mefo, dat wat ek stemet, h\u00f6m senerk aur di Ofhengigi. Hi h\u00f6\u00f6pet, dat di S\u00fcchtigi salev mefo, dat hi me sin D\u00f6n \u0101phual skel.\nIin \u00f6n di \"Kontrolphasi\" paset di Memensk \u00fcp, dat alis maaket uur, wat di Ofhengige ek muar skafi ken en dat nemen mefo, wat luas es.\nIin \u00f6n di \"\u00d6nklaagiphasi\" uur di Memensk sa laangsem \u0101rig. Hi skempet me di Ofhengigi en hi es hart t\u00f6\u00f6gen h\u00f6m.\nHat ken sa fiir kum, dat di Memensk ek muar f\u00f6rter weet.\n\nGr\u00fcnen \nHat es noch ek iinfach t\u00f6 sii, hurfan di Co-Ofhengighair kumt, en sa es dit bi di miist psychaatrisk Kraankhairen uk:\nHat jeft bi di Psycholoogen en \"multifaktorieli Model\". Dit jit sa fuul \u00fcs forskelig Gr\u00fcnen, wat jam t\u00f6hopset fan soziaali Gr\u00fcnen sa \u00fcs uk dit, wat di Co-Ofhengigi liirt heer en mesken uk Wunerkhairen aur di Geeni.\n\nFuar't miist kumt di Co-Ofhengigi man salev \u00fct en Familii, hur ek alis sa gans rocht gingen es.\nAli Lir, wat Co-Ofhengig uur, haa Probleeme en se, wat ja salev wert sen.\n\nSucht-en Helpersrul \nOfhengig Mensken manipuliari di Mensken trinjom jamsalev. Ja binj jaar Memensken iin \u00f6n dat D\u00f6n fan en Co-Ofhengigi Mensk.\nCo-Ofhengigi Lir set di Ofhengigi da \u00f6n di Meren fan jaar Leewent. Di Lir trinjom jam finj dit fuar di jerst Tir uk gans gur.\nDi Co-Ofhengigi keent ek muar fuul \u00fc\u0111er Taachten \u00fcs t\u00f6 help (Helpers-Syndroom), bit dat hi gaar ek muar diart\u00f6 kumt en teenk aur h\u00f6msalev.\n\nSymptoomi en Riisiken \nSa ken't pasiari, dat jen olterfuul Jil \u00fctjeft, aurdat hi sin Heroinofhengige Dreeng help wel. \u00dc\u0111er Mensken gung rain kaput, aurdat ja forsjuk, olterfuul t\u00f6 aarberi, dat man jaa alis maaket es.\nBit\u00f6 des kumt fuar't miist fuul Strir twesken di Ofhengigi en di Co-Ofhengigi, en wan des Jungen haa, da ken des uk kraank diarfan uur:\nDi Jungen liir da ek, hur'ling ja me sok Situatsjoonen omgung skel en of wat slem es of ek sa slem.\nEm meent uk, dat des t\u00f6 di Gr\u00fcnen jert, huraur di Jungen leeterhen salev fan wat ofhengig uur.\n\nTherapii \nFuar't miist es dit gur, wan di Mensken trinjom en Ofhengigi (sa \u00fcs Partners, Br\u00fc\u0111ern, Jungen) me hent\u00f6 di Psycholoogi gung.\nDa ken ja bigrep, wat forkiirt gingen es en wat bi jamsalev kraank uuren es. \nWichtig k\u00fcr uk wiis, t\u00f6 weet, hok Rul em iinnemen haa en wat diarbi holpen heer, dat di Ofhengighair slemer en ek beeter uur.\n\nHat jeft man uk Grupen, hur Co-Ofhengigi jamsalev help ken.\n\nLiteratuur \n Monika Rennert, Co - Abh\u00e4ngigkeit. Was Sucht f\u00fcr die Familie bedeutet, Lambertus-Verlag; Auflage: 2., Aufl. (1990), \n Pia Mellody, Andrea Wells Miller, J. K. Miller, Verstrickt in die Probleme anderer. \u00dcber Entstehung und Auswirkung von Co-Abh\u00e4ngigkeit, K\u00f6sel, Auflage (1991) \n Reinhold A\u00dffalg, Die heimliche Unterst\u00fctzung der Sucht: Co - Abh\u00e4ngigkeit, Neuland, Geesthach, 5. \u00fcberarb. Auflage (2006),\n\nFutnooten\n\nForwiisen \n\n Co-Abh\u00e4ngigkeit erkennen. Brosch\u00fcre des Freundeskreise f\u00fcr Suchtkrankenhilfe Bundesverband e. V. (PDF) \n Co-Abh\u00e4ngigkeit und Beziehungssucht. Brosch\u00fcre der DHS e.V. 2005 (PDF)\n\nHiilkunde\nPs\u00fckologii"